CELEX: 62007TJ0278
Language: bg
Date: 2008-10-20 00:00:00
Title: Решение на Първоинстанционния съд (състав по жалбите) от 20 октомври 2008 г.#Luigi Marcuccio срещу Комисия на Европейските общности.#Обжалване - Публична служба - Длъжностни лица - Обществено осигуряване.#Дело T-278/07 P.

РЕШЕНИЕ НА ПЪРВОИНСТАНЦИОННИЯ СЪД (състав по жалбите)
      20 октомври 2008 година
      Дело T-278/07 P
      Luigi Marcuccio
      срещу
      Комисия на Европейските общности 
      „Обжалване — Публична служба — Длъжностни лица — Социално осигуряване — Трудова злополука — Решение за прекратяване на производството по прилагане на член 73 от Правилника — Липса на увреждащ акт — Неоснователна жалба“
      Предмет: Жалба за отмяната на Определение на Съда на публичната служба на Европейския съюз (първи състав) от 11 май 2007 г. по дело
         Marcuccio/Комисия (F‑2/06, все още непубликувано в Сборника)
      
      Решение: Отхвърля жалбата. Г‑н Luigi Marcuccio понася направените от него съдебни разноски, както и тези на Комисията в рамките на
         настоящото производство.
      
      Резюме
      1.      Обжалване — Правни основания — Неправилна преценка на фактите — Недопустимост — Отхвърляне — Правна квалификация на фактите
      (член 225а ЕО)
      2.      Производство — Произнасяне с мотивирано определение — Прибягване до процесуално-организационни действия — Действия, които
            не възпрепятстват приемането на такова определение
      (членове 64 и 111 от Процедурния правилник на Първоинстанционния съд; член 3, параграф 4 от Решение 2004/752 на Съвета)
      1.      Жалбата може да почива единствено на правни основания, свързани с нарушение на правни норми, като се изключва всяка преценка
         на фактите. Единствено Съдът на публичната служба е компетентен, от една страна, да установява фактите, освен в случаите,
         когато неточността на неговите констатации по същество следва от представените пред него доказателства по делото, и от друга
         страна, да преценява тези факти. Когато обаче Съдът на публичната служба е установил или преценил фактите, на основание член 225а
         ЕО Първоинстанционният съд е компетентен да упражнява контрол върху правната квалификация на тези факти и правните последици,
         които Съдът на публичната служба е извел от тях.
      
      (вж. точка 20)
      Позоваване на: Съд — 27 ноември 2001 г., Z/Парламент, C‑270/99 P, Recueil, стр. I‑9197, точка 37 и цитираната съдебна практика
      2.      Прибягването до процесуално-организационните действия, предвидени в член 64 от Процедурния правилник на Първоинстанционния
         съд, например до опит за уреждане на спора по взаимно съгласие само по себе си не може да възпрепятства приемането на мотивирано
         определение на основание член 111 от същия правилник, доколкото са изпълнени предвидените в тази разпоредба условия.
      
      (вж. точки 41 и 42)
      Позоваване на: Съд — 19 януари 2006 г., AIT/Комисия, C‑547/03 P, Recueil, стр. I‑845, точка 30